

MATURANTSKI PLES 2025

# Izvedba (datum):

***sobote v marcu 2025***

# Razredi (število dijakov):

GIMNAZIJA: 4. A (27) , 4. B (29), 4. C (24), 4. D (29), 4. E (30), 4. Š (23)

PREDŠOLSKA VZGOJA: 4. AV (30), 4. BV (28)

# Kraj:

**Univerzitetni športni center Leona Štuklja, Koroška cesta 130, 2000 Maribor**

# Ponudba:

**Ponudba mora zajeti:**

* vsaj dva izbirna paketa s ceno po osebi (aperitiv, pijača (predlogi) in večerja (predlogi večerje/samopostrežnega/hladnega bifeja, ki vključujejo tudi brezmesno ponudbo), torta in jutranje okrepčilo);
* plesne vaje v obsegu vsaj 30 šolskih ur na različnih lokacijah;
* brezplačne plesne vaje za zunanje plesne partnerje;
* najmanj 3 spoznavna srečanja za dijake, ki še nimajo plesalca;
* pripravljen program z različnimi plesi v svečanem delu;
* razvedrilni del z glasbeno skupino (predlogi glasbenih skupin);
* organizacija in vodenje plesnega dela programa;
* prostorska ureditev dvorane (okrogle mize, prevleke za stole), dekoracija, ustrezno veliko plesišče;
* vabila za maturante in vse delavce šole;
* predlogi video zapisa maturantskega plesa in fotografij;
* fotografije za razrednike in gospo ravnateljico; skupinska fotografija razrednikov;
* logistične službe (tehnično osebje, zunanje in notranje varovanje – varnostna služba);
* posebej označena miza za profesorski zbor;
* šopki za razrednike in ravnateljico;
* ozvočenje, osvetlitev, video projekcija na zaslonih;
* organizacija in vodenje prireditve (predlogi za vsaj dva zunanja povezovalca prireditve);
* reference izvedenih maturantskih plesov v zadnjih 3 letih in pozitivne izkušnje ob sodelovanju s III. gimnazijo Maribor;
* upoštevanje predlogov šole (dijaki, razredniki, mentorici);
* način povračila stroškov zaradi morebitne odpovedi plesa;
* predvideno število gostov/dijaka (za nemoten potek plesa).

**Iz ponudbe mora biti jasno razvidna;**

* **cena na maturanta;**
* **cena na soplesalca, ki je dijak III. gimnazije Maribor;**
* **cena na soplesalca, ki ni dijak III. gimnazije Maribor;**
* **cena na odraslo osebo in otroke;**
* **način plačila.**

**Najnižja cena ponudnika ni pogoj za izbiro organizatorja mat. plesa 2025.**

# Postopek izbire:

**Vaše ponudbe pričakujemo najkasneje do 27. 9. 2024.**

Po prejemu vaše ponudbe vas bomo povabili k predstavitvi. O času predstavitve, ki bo potekala v za to namenjeni učilnici, vas bomo pisno obvestili.

**Na kuverto pripišite MATURANTSKI PLES 2025 – NE ODPIRAJ. Če se predstavitve ne boste udeležili, k ponudbi na ključku priložite še video ali slikovno predstavitev vašega že izvedenega plesa ali ideje izvedbe (do 5 minut). Priloženega gradiva šola ne vrača.**

Komisija za maturantski ples 2025 bo v **torek, 1. 10. 2024**, odprla ponudbe in jih pregledala. Istega dne bomo ponudnike pisno obvestili o datumu predstavitve mat. plesa 2025.

V podpis bomo izbranemu ponudniku poslali pogodbo, s katero se bo ta zavezal, da bo izpolnil ponudbo, na osnovi katere je bil izbran za organizatorja maturantskega plesa 2025.

***\*V primeru neposrednega agitiranja med dijaki v šoli ali izven šolskega prostora oz. izvajanja nelojalne konkurence bomo ponudnika izločili. Ponudb, ki ne bodo ustrezale naštetim zahtevam, komisija ne bo obravnavala.***

**Izbira je v pristojnosti komisije in je dokončna. Pritožba ni mogoča.**

Predsednik komisije za mat. ples 2025

Tine Strmšek, prof.